चाइना डोर बेचने वालों पर होगी कानूनी कार्रवाई : एसडीएम
प्रशासननेदुकानदारों के साथ बैठक कर चाइना डोर बेचने की हिदायत दी। एसडीएम बटाला और डीएसपी सिटी ने दुकानदारों से कहा कि वह दुकानों पर चाइना डोर बेचें लेकिन समाजिक संगठनों ने कहा कि दुकानदारों की बजाय चाइना डोर बनाने वाली फेक्ट्रियों पर सख्त कार्रवाई होनी चाहिए।
एसडीएम बटाला सौरव अरोड़ा ने दुकानदारों को सख्त ताड़ना की है कि यदि किसी दुकानदार ने चाइना डोर की बिक्री की तो उसके खिलाफ सख्त कानूनी कार्रवाई की जाएगी। विभिन्न अधिकारियों दुकानदारों के साथ बैठक करते हुए एसडीएम अरोड़ा ने कहा कि माननीय जिला मैजिस्ट्रेट की ओर से प्लास्टिक डोर के प्रयोग पर मनाही की गई है और यदि कोई इस आदेश की उल्लंघना करता है तो वह सजा का भागीदार होगा। बटाला का सिविल और पुलिस प्रशासन प्लास्टिक डोर की बिक्री को रोकने के लिए मिल कर काम करेंगे और इस मुहिम तहत दुकानों की विशेष जांच की जाएगी।
प्लास्टिक डोर बेचने वाले दुकानदारों को बख्शा नहीं जाएगा। अरोड़ा ने अपील करते हुए कहा कि अभिभावक पतंगबाजी के लिए प्लास्टिक डोर अपने बच्चों को खरीद कर दें और बच्चों को डोर के नुक्सान के बारे जानकारी दें। अरोड़ा ने सामाजिक संस्थाओं को भी अपील की कि वह भी समाज में प्लास्टिक डोर के खिलाफ चेतनता पैदा करें ताकि डोर के होने वाले नुक्सानों से बचा जा सके।
बैठक दौरान डीएसपी जेएस संधू ने बताया कि पुलिस विभाग की ओर से प्लास्टिक डोर की बिक्री को रोकने के लिए सख्त कार्रवाई की जा रही है और प्लास्टिक डोर बेचने वाले दुकानदारों पर कानूनी कार्रवाई करते उनको भी जेल भेजा गया है। पुलिस विभाग की ओर से इस संबंधी विशेष चौकसी की जा रही है प्लास्टिक डोर बेचने वाला कोई व्यक्ति बख्शा नहीं जाएगा। बैठक दौरान दुकानदारों ने प्लास्टिक डोर बेचने का भरोसा देते पुलिस प्रशासन को यकीन दिलाया कि दुकानदार भी प्लास्टिक डोर की बिक्री को रोकने में पूरा सहयोग करेंगे।
चाइना डोर बनाने वाली फेक्ट्रियों पर हो कार्रवाई : संदीप सलहोत्रा
स्वदेशीजागरण मंच के जिला संयोजक संदीप सलहोत्रा ने कहा कि सरकार को चाहिए कि चाइना डोर बनाने वाली फेक्ट्रियों को ही बंद किया जाए। जब तक प्लास्टिक की डोर फेक्ट्रियों में बनती रहेगी, चोरी-छिपे दुकानदार बेचते रहेंगे और लोग खरीद कर इस्तेमाल करते रहेंगे, जब पलास्टिक की डोर ही नहीं बनेगी तो बिकेगी कैसे।
एसडीएम सौरभ अरोडा, डीएसपी सिटी और दुकानदार बैठक करते हुए। -भास्कर
सामाजिक संस्थाएं भी डोर की बिक्री रोकने के लिए योगदान दें
hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva